《久客》
宋代·俞汝尚

久客西城里，人家似旧邻。
众知趋事懒，僧厌打门频。
倦枕费窗竹，开书破砚尘。
阴晴消白日，门巷忽青春。

作者简介：湖州乌程人，字仁廓，一字退翁，号溪堂居士。仁宗庆历二年进士。神宗熙宁初签书剑南西川判官，时王安石当国，欲引置御史，使弹击异己，汝尚知安石荐用之意，力辞免。后从赵抃于青州，以屯田郎中致仕。卒年七十余。